“Үзен хөрмәт итмәгән милләтне бүтәннәр дә санламый”

	Социологлар җәмгыятьне шартлы рәвештә 3 секторга бүлә: дәүләт оешмалары, бизнес һәм коммерцияле булмаган иҗтимагый оешмалар. Безнең газета 3нче секторның үсешенә игътибар бирә һәм актуаль мәсьәләләрне һәрвакыт халыкка җиткерә. 	 Табиб-юрист, 1995-1999 елларда Дәүләт Советы депутаты, элек медицинада хокук яклау эшләре белән шөгыльләнгән оешманы җитәкләгән Сурия Усманова нәкъ ун ел элек «Түгәрәк өстәл» үткәрик дип, редакциягә мөрәҗәгать иткән иде. Хәтерләсәгез, без «Хокук яклау, хокукый агарту һәм бу эштә иҗтимагый оешмаларның роле» дип аталган «Түгәрәк өстәл»не уздырган һәм анда яңгыраган фикерләрне «Халыкны яклый башлыйк инде!» дигән мәкаләдә язып чыккан идек. Әлеге зур сөйләшүдә иҗтимагый оешмалар мәсьәләләре белән яхшы таныш белгечләр һәм журналистлар катнашты – республиканың юстиция министры урынбасары Әнәс Сираҗетдинов, Дәүләт Советының Законлылык, регламент һәм депутат этикасы комитеты рәисе Җәмил Яһудин, «Хокук һәм хәят» журналы мөхәррире Хәлим Гайнуллин, Татарстан Республикасы кеше хокуклары буенча аппарат консультанты Әлфия Габдрахманова, аналитик Ринат Хәбибуллин, хокук белгече Ленар Мәүлетов, журналистлар Искәндәр Сираҗи һәм Рәмис Латыйпов, хокук белгече Галимҗан Ханов һәм икътисадчы Таһир Нарбәков. Ун ел эчендә республикабызда иҗтимагый оешмаларның хәле үзгәргәнме, алар телебезне, мәдәниятебезне саклап калуда нинди роль уйныйлар, бүген нинди проблемалар белән «яналар», нәрсә эшлиләр, нәрсә эшләмиләр – гаилә, хатын-кызлар һәм балалар мәсьәләләре белән шөгыльләнүче «Сириус» төбәкара иҗтимагый оешмасы рәисе Сурия ханым Усманова белән бүген кабат шул темага сөйләшәбез. 
	Әңгәмәдәш – Назилә САФИУЛЛИНА	
Татарстан яшьләре

	№ --- | 25.09.2018	


